**Izziņa par atzinumos sniegtajiem iebildumiem**

**par Ministru kabineta noteikumu projektu „****Grozījumi Ministru kabineta 2003.gada 26.augusta noteikumos Nr.473**

**„Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami**

**no valsts aizsargājamo kultūras pieminekļu saraksta”” (VSS-765)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |  |
| --- | --- | --- |
| Datums | 2019.gada 18.septembris | |
|  |  | |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība un Latvijas Brīvo arodbiedrību savienība | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

|  |
| --- |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta ievaddaļa:  „Izdarīt Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta” (Latvijas Vēstnesis, 2003, 18.nr.) šādus grozījumus:” | **Tieslietu ministrija:**  Lūdzam precizēt projekta ievaddaļā kļūdaini norādīto Ministru kabineta 2003. gada 26. augusta noteikumu Nr. 473 "Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta"" (turpmāk – Noteikumi Nr. 473) oficiālās publikācijas numuru uz 118. nr. | **Ņemts vērā** | Precizēta Ministru kabineta noteikumu projekta ievaddaļa:  „Izdarīt Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta” (Latvijas Vēstnesis, 2003, 118.nr.) šādus grozījumus:”. |
| 2. | Ministru kabineta noteikumu projekta 1. un 2.punkts:  „1. Aizstāt 2.punktā vārdus un vārdus iekavās „Valsts kultūras pieminekļu aizsardzības inspekcijā (turpmāk – inspekcija)” ar vārdiem un vārdiem iekavās „Nacionālajā kultūras mantojuma pārvaldē (turpmāk – pārvalde)”.  2. Visā noteikumu tekstā aizstāt vārdu „inspekcija” (attiecīgajā locījumā) ar vārdu „pārvalde” (attiecīgajā locījumā).” | **Tieslietu ministrija:**  Ja viena veida grozījumu nepieciešams izdarīt visā noteikumu tekstā, šo grozījumu raksta vienā punktā un parasti pirmajā grozījumu punktā aiz ievaddaļas vai nākamajos punktos aiz punktiem, ar kuriem groza noteikumu nosaukumu vai izdošanas tiesisko pamatu. Šādu grozījuma punktu sāk ar nomenklatūras vārdu "aizstāt" vai "svītrot", kam seko vārdi "noteikumu tekstā" un grozāmās vienības apzīmējums (piemēram, "vārdu", "skaitli"), grozāmais teksts, ko liek pēdiņās, jaunās vienības apzīmējums un jaunais teksts pēdiņās. Ja vārdu locījums noteikumu tekstā ir atšķirīgs, aiz grozāmā teksta un aiz jaunā teksta raksta "(attiecīgā locījumā)" iekavās un grozāmo un jauno tekstu lieto vienskaitļa nominatīvā. Ievērojot minēto, lūdzam precizēt projekta 2. punktu, vienlaikus pārveidojot to par projekta 1. punktu. | **Ņemts vērā** | Precizēts Ministru kabineta noteikumu projekta 1. un 2.punkts:  „1. Aizstāt noteikumu tekstā aizstāt vārdu „inspekcija” (attiecīgā locījumā) ar vārdu „pārvalde” (attiecīgā locījumā).  2. Aizstāt 2.punktā vārdus „Valsts kultūras pieminekļu aizsardzības inspekcijā (turpmāk – inspekcija)” ar vārdiem „Nacionālajā kultūras mantojuma pārvaldē (turpmāk – pārvalde)”.” |
| 3. | Ministru kabineta noteikumu projekta 3. un 4.punkts:  „3. Aizstāt 3., 4. un 5.punktā vārdus „valsts vai vietējās nozīmes” ar vārdiem „valsts, reģiona vai vietējās nozīmes”.  4. Papildināt noteikumus ar 3.1 punktu šādā redakcijā:  ,,3.1 Priekšlikumā minētā objekta atbilstības vietējās nozīmes kultūras pieminekļa statusam izvērtēšanu pārvalde veic sadarbībā ar attiecīgās teritorijas pašvaldību.”” | **Tieslietu ministrija:**  Grozījumus kārto grozāmo noteikumu punktu secībā. Tāpēc lūdzam precizēt projekta 3. punktu, tajā paredzētos grozījumus iekļaujot projektā kā atsevišķus punktus. | **Ņemts vērā** | Svītrots Ministru kabineta noteikumu projekta 4.punkts, kas paredzēja papildināt Ministru kabineta noteikumus ar 3.1 punktu. Tādējādi ar Ministru kabineta noteikumu projekta 3.punktu grozījumi ir noformēti grozāmo noteikumu punktu secībā.  Ministru kabineta noteikumu projekta 3.punkts:  „3. Aizstāt 3., 4 un 5.punktā vārdus „valsts vai vietējās nozīmes” ar vārdiem „valsts, reģiona vai vietējās nozīmes”.” |
| 4. | Ministru kabineta noteikumu 5.2.apakšpunkts:  „5.2. informāciju par atrašanās vietu (adrese, grupa, grunts, liters);” | **Tieslietu ministrija:**  Noteikumu Nr. 473 5.2. apakšpunkts paredz, ka valsts aizsargājamo kultūras pieminekļu saraksta grozījumu projektam pievieno informāciju par atrašanās vietu (adrese, grupa, grunts, liters). Saskaņā ar Nekustamā īpašuma valsts kadastra likuma 1. panta 2. punktu zemes vienībai un būvei piešķir viennozīmīgu, neatkārtojamu un nemainīgu ciparu kombināciju (identifikatoru) – kadastra apzīmējumu. Atbilstoši Nekustamā īpašuma valsts kadastra likuma 64. pantam visu veidu norādēs uz kadastra objektu valsts un pašvaldības informācijas sistēmās un dokumentos lieto tam piešķirto kadastra numuru vai kadastra apzīmējumu. Attiecīgi arī informācijā par valsts aizsargājamo kultūras pieminekli jālieto kadastra apzīmējums. Līdz ar to lūdzam projektā ietvert grozījumu arī Noteikumu Nr. 473 5. punktā, nosakot, ka informācijā par valsts aizsargājamā kultūras pieminekļa atrašanās vietu tiek norādīta ne tikai adrese, bet arī zemes vienības vai būves kadastra apzīmējums. Vienlaikus lūdzam izvērtēt šī grozījuma ietekmi uz citiem noteikumu punktiem. | **Ņemts vērā** | Ministru kabineta noteikumu projekts papildināts ar 4.punktu:  ,,4. Aizstāt 5.2.apakšpunktā vārdus „grupa, grunts, liters” ar vārdiem „un kadastra numurs vai kadastra apzīmējums;”.”  Attiecīgi precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I.sadaļas 2.punkts:  „[..] MK noteikumu Nr.473 5.2.apakšpunkts paredz, ka valsts aizsargājamo kultūras pieminekļu saraksta grozījumu projektam pievieno informāciju par atrašanās vietu (adrese, grupa, grunts, liters). No Nekustamā īpašuma valsts kadastra likuma 1.panta 1. un 2.punkta izriet, ka nekustamajam īpašumam, zemes vienībai, būvei, telpu grupai vai zemes vienības daļai piešķir viennozīmīgu, neatkārtojamu un nemainīgu ciparu kombināciju (identifikatoru) – kadastra numuru vai kadastra apzīmējumu. Atbilstoši Nekustamā īpašuma valsts kadastra likuma 64.pantam visu veidu norādēs uz kadastra objektu valsts vai pašvaldības informācijas sistēmās un dokumentos lieto tam piešķirto kadastra numuru vai kadastra apzīmējumu. Attiecīgi arī informācijā par valsts aizsargājamo kultūras pieminekli lietojams kadastra numurs vai kadastra apzīmējums.  Ņemot vērā minēto, Projekta 4.punktu paredz aizstāt MK noteikumu Nr.473 5.2.apakšpunktā vārdus „grupa, grunts, liters” ar vārdiem ,,kadastra numurs vai kadastra apzīmējums”. Ja objekts atbilst valsts, reģiona vai vietējās nozīmes kultūras pieminekļa statusam, Pārvalde sagatavo valsts aizsargājamo kultūras pieminekļu saraksta grozījumu projektu, paredzot iekļaut attiecīgo objektu valsts aizsargājamo kultūras pieminekļu sarakstā, projektam pievienojot informāciju par objekta atrašanās vietu – adresi, kadastra numuru vai kadastra apzīmējumu. Vienlaikus norādāms, ka valsts aizsargājamo kultūras pieminekļu saraksta grozījumu projektam pievienojamā informācija par objekta atrašanās vietu ir Pārvaldes rīcībā esošā informācija uz konkrētā objekta valsts aizsargājamo kultūras pieminekļu sarakstā iekļaušanas laiku. Papildus ņemams vērā arī tas, ka atbilstoši Administratīvā procesa likuma 88.pantam MK noteikumu Nr.473 5.2.punkta grozījumi neuzliek Pārvaldei pienākumu pēc savas iniciatīvas uzsākt administratīvo procesu no jauna, lai pēc būtības grozītu jau izdotus administratīvos aktus, kas bija par pamatu objekta iekļaušanai valsts aizsargājamo kultūras pieminekļu sarakstā, ja vēlāk tiks mainīta objekta adrese vai kadastra numurs vai kadastra apzīmējums. Administratīvā procesa likuma 88.pants paredz tikai divus gadījumus, kad iestādei ir pienākums uzsākt procesu no jauna attiecīgajā lietā, proti, lai izpildītu konkrētajā lietā pieņemtu Satversmes tiesas spriedumu, ar kuru piemērotā tiesību norma atzīta par neatbilstošu augstāka juridiska spēka tiesību normai, vai Eiropas Cilvēktiesību tiesas vai citas starptautiskas vai pārnacionālas tiesas nolēmumu. Šādā gadījumā iestāde, pieņemot lēmumu atsāktajā lietā, balstās uz attiecīgās tiesas nolēmumā konstatētajiem faktiem un to juridisko vērtējumu. Administratīvā procesa likuma 87.pants savukārt paredz iestādes tiesības uzsākt administratīvo procesu no jauna uz adresāta vai trešās personas iesnieguma pamata, ja iestāde, izvērtējot uz pierādījumiem balstītus lietas faktiskos apstākļus, konstatē šajā pantā paredzētos priekšnoteikumus. [..]”. |
| 5. | Ministru kabineta noteikumu projekta 5.punkts”  „5. Izteikt 5.7.apakšpunktu šādā redakcijā:  ,,5.7. pamatojumu objekta iekļaušanai valsts aizsargājamo kultūras pieminekļu sarakstā un apsvērumus par objekta īpašnieka (valdītāja) iebildumiem.”” | **Tieslietu ministrija:**  Lūdzam saskaņot Noteikumu Nr. 473 regulējumu un projektu ar Administratīvā procesa likumā noteiktām administratīvā akta izdošanas prasībām, nedublējot regulējumu par iespēju procesa dalībniekam izteikt viedokli, administratīvā akta saturu un apsvērumiem lēmuma pieņemšanā, kā arī administratīvā akta paziņošanu procesa dalībniekiem. | **Ņemts vērā** | Svītrots Ministru kabineta noteikumu projekta 5.punkts un attiecīgi precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) I.sadaļas 2.punkts. |
| 6. | Ministru kabineta noteikumu projekta sākotnējās ietekmes novērtējuma ziņojuma (anotācijas) kospavilkums:  „Ministru kabineta noteikumu projekts „Grozījumi Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta”” (turpmāk – Projekts) sagatavots, lai nodrošinātu Ministru kabineta 2003.gada 26.augusta noteikumu Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta” (turpmāk – MK noteikumi Nr.473) regulējuma atbilstu likuma „Par kultūras pieminekļu aizsardzību” (turpmāk – Likums) 14.pantā noteiktajam regulējumam par kultūras pieminekļu iedalījumu valsts, reģiona un vietējās nozīmes kultūras pieminekļos.”. | **Tieslietu ministrija:**  Lūdzam precizēt projekta anotācijas kopsavilkumu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1punkta prasībām. | **Ņemts vērā** | Precizēts Ministru kabineta noteikumu projekta sākotnējās ietekmes novērtējuma ziņojuma (anotācijas) kopsavilkums:  „Ministru kabineta noteikumu projekts „Grozījumi Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta”” (turpmāk – Projekts) sagatavots, lai precizētu tiesisko regulējumu atbilstoši 2018.gada 17.maija likumam ,,Grozījumi likumā ,,Par kultūras pieminekļu aizsardzību””, kas stājās spēkā 2018.gada 13.jūnijā. Projekts stājas spēkā Oficiālo publikāciju un tiesiskās informācijas likumā noteiktajā kārtībā.” |
| 7. | Ministru kabineta noteikumu projekta sākotnējās ietekmes novērtējuma ziņojuma (anotācijas) VII sadaļas 1.punkts:  „Kultūras ministrija, Pārvalde.” | **Tieslietu ministrija:**  No projekta 4. punkta var secināt, ka projekta izpildē būs iesaistītas arī pašvaldības. Ievērojot minēto, attiecīgi nepieciešams precizēt projekta anotācijas VII sadaļas 1. punktu. | **Ņemts vērā** | Papildināts Ministru kabineta noteikumu projekta sākotnējās ietekmes novērtējuma ziņojuma (anotācijas) VII.sadaļas 1.punkts:  „Kultūras ministrija, Pārvalde, pašvaldības”. |

Marija Dudareva

Nacionālās kultūras mantojuma pārvaldes

Pārvaldības un komunikāciju daļas juriste

Tālr.67229400; [Marija.Dudareva@mantojums.lv](mailto:Marija.Dudareva@mantojums.lv)